༄༅། །ཤིན་ཏུ་སྤྲོས་པ་མེད་པའི་ཁྲིད་ཡིག་གི་ཞལ་ཤེས་དང་གསུང་སྒྲོས་རྣམས་བྲིས་པའི་སྤྲོས་མེད་མཛེས
རྒྱན་བཞུགས་སོ།། ༈ །བླ་མ་དམ་པའི་ཞབས་ལ་ཕྱག་འཚལ་ལོ། །འདིར་དབང་བསྐུར་བ་ཕྱིན་ཅི་མ་ལོག་པ་ཐོབ་ཅིང་དམ་ཚིག་དང་སྡོམ་པ་ལ་གནས་པ། མན་ངག་གི་ཚུལ་ཤེས་ཤིང་ཟང་ཟིང་ལ་མ་ཆགས་པ། སྙིང་རྗེ་ཆེན་པོ་དང་ལྡན་པའི་རྡོ་རྗེ་སློབ
དཔོན་གྱིས། དད་པ་དང་ལྡན་ཞིང་ཉུང་ངུའི་རྣལ་འབྱོར་ལ་མོས་པ་མཆོག་གི་དངོས་གྲུབ་ཁོ་ན་དོན་དུ་གཉེར་བའི་སློབ་མ་དག་ཡང་དག་པའི་ལམ་ལ་བཀྲི་བར་འདོད་པས། ཐོག་མར་མི་རྟག་པ་དང་འཁོར་བའི་སྡུག་བསྔལ་གྱི་གཏམ་གྱིས། འཁོར་བ་ལ་
ཡིད་ཕྱུང་ནས་དེའི་འོག་ཏུ་ཐར་པ་དང་མྱ་ངན་འདས་པའི་ཕན་ཡོན་གྱི་གཏམ་གྱིས་སྤྲོ་བ་བསྐྱེད་དེ། གདོད་རྡོ་རྗེ་ཐེག་པའི་ལམ་ལ་བཀྲི་བར་བྱའོ། །དེ་ལ་རྒྱུད་སོ་སོའི་དགོངས་པས་འཕགས་པའི་ཡུལ་གྱི་སློབ་དཔོན་རྣམས་ཀྱིས་ཚུལ་མི་འདྲ་བ་མང་པོ་
742

།གསུངས་ཀྱང་། འདིར་རྩོད་མེད་ཀྱི་གྲུབ་ཐོབ་ཆེན་པོ་དཔལ་བིརླ་པའི་ཞལ་སྔ་ནས་གདུལ་བྱ་སྐལ་བ་དམན་པ། རིམ་གྱིས་འཇུག་པ་རྣམས་བཀྲི་བའི་ཐབས་སྟོན་པ་གསུང་ངག་རིན་པོ་ཆེ་ལམ་འབྲས་བུ་དང་བཅས་པ་ཟབ་པ་
ལས་ཀྱང་ཆེས་ཟབ་པའི་མན་ངག་དང་། གདུལ་བྱ་སྐལ་བ་དང་ལྡན་པ་ཅིག་ཅར་དུ་འཇུག་པ་རྣམས་བཀྲི་བའི་ཐབས་སྟོན་པ་ཤིན་ཏུ་སྤྲོས་པ་མེད་པའི་མན་ངག་གི་དེ་ཁོ་ན་ཉིད་དེ། གཉིས་གསུངས་པ་ལས། འདིར་ཆ་ཕྱི་མའི་སྒོ་ནས་ཁྲིད་པར་བྱེད་པ་ལ་
གཉིས་ཏེ། སྨིན་པར་བྱེད་པའི་དབང་བསྐུར་བ་དང་། གྲོལ་བར་བྱེད་པའི་ལམ་བསྒོམ་པའོ། །དང་པོ་ནི། དཔལ་གཤིན་རྗེ་གཤེད་དམར་པོ་ལྷ་ལྔའི་བདག་ཉིད་ཅན་གྱི་རྡུལ་ཚོན་གྱི་དཀྱིལ་འཁོར་དུ། དབང་བསྐུར་བ་ཕྱིན་ཅི་མ་ལོག་པས་བསྐུར་བར་
བྱའོ། །འདི་ནི་རྡོ་རྗེ་ཐེག་པའི་ལམ་ཐམས་ཅད་ཀྱི་གཞི་མ་ཡིན་ཞིང་། རྟེན་འབྲེལ་ཐམས་ཅད་འདི་ནས་བསྒྲིག་པའི་ཕྱིར་སྦྱང་གཞི་དང་སྦྱོང་བྱེད་ངོ་འཕྲོད་པ་གལ་ཆེའོ། །ཞེས་གསུངས་སོ། །གཉིས་པ་ལ་གཉིས། བསྐྱེད་པའི་རིམ་པ་དང་། རྫོགས་
རྫོགས་རི
པའི་རིམ་པའོ། །དང་པོ་ལ་གཉིས། རྒྱུ་ཚོགས་གཉིས་བསག་པ་དང་། འབྲས་བུ་ལྷར་བསྐྱེད་པའོ། །དང་པོ་ནི། སྒྲུབ་པའི་ཐབས་ལས་འབྱུང་བ་ལྟར་སྐྱབས་སུ་འགྲོ་བ་ནས་ཡེ་ཤེས་ཀྱི་ཚོགས་ཀྱི་བར་ཞག་མང་པོའི་བར་འབད་པས་ཉམས་སུ་བླང་
ངོ་༑ །གཉིས་པ་ལ་གསུམ། བདག་བྱིན་གྱིས་བརླབ་པ། སྣང་བ་བྱིན་གྱིས་བརླབ་པ། ཟུང་འཇུག་བྱིན་གྱིས་བརླབ་པའོ། །དང་པོ་ནི། རིམ་པའམ་ཡང་ན་ཅིག་ཅར་དུ། །སངས་རྒྱས་རྗེས་དྲན་བསྒོམ་བྱ་སྟེ། །གོང་བུར་གནས་པའི་བདག་ཉིད་ཀྱི། །
དོན་དྲུག་

ཨེ་ཝཾ་བཀའ་འབུམ་
ལུས་འདི་གཤིན་རྗེའི་གཤེད་དམར་པོ། །འདི་ནི་བེམ་པོ་མ་ཡིན་ལ། །ཤ་དང་ཁྲག་ཀྱང་དེ་མ་ཡིན། །བདེན་མིན་རྫུན་པ་མ་ཡིན་ནོ། །ཐ་མལ་མ་ཡིན་ཡེ་ཤེས་སྐུ། །དྭངས་ཤིང་གསལ་ལ་རྙོག་པ་མེད། །ཕུན་ཚོགས་ཡོན་ཏན་ཀུན་གྱི་རྟེན། །འདི་ནི་
བདག་ལ་ཐ་དད་མེད། །ཡང་ཞིང་བསྣན་དུ་ཅུང་ཟད་མེད། །མ་འཁྲུལ་བླ་མའི་བཀའ་དྲིན་གྱིས། །གདོད་ནས་གྲུབ་པའི་ཤེས་བྱ་སྟེ། །ལུས་ཅན་ཀུན་གྱི་དེ་མཐོང་དང་། །གང་གིས་ཐོས་དང་དྲན་ཙམ་གྱིས། །བསམ་པ་རྫོགས་མཛད་ཟུང་འཇུག་སྐུ། །
དེ་ལྟར་བདག་གིས་གསལ་བར་བལྟ། །ཞེས་པ་ལྟར་ཉམས་སུ་བླང་བ་ལ་མན་ངག་དགུ་སྟེ། སེམས་འཇོག་པ་དང་། རྒྱུན་དུ་འཇོག་པ་དང་། བླན་ཏེ་འཇོག་པ་དང་། ཉེ་བར་འཇོག་པ་དང་། དུལ་བར་བྱེད་པ་དང་། ཞི་བར་བྱེད་པ་དང་། ཉེ་བར་ཞི་
བར་བྱེད་པ་དང་། རྩེ་གཅིག་ཏུ་བྱེད་པ་དང་། ཤིན་ཏུ་མཉམ་པར་འཇོག་པའོ། །དང་པོ་ནི། སྒྲུབ་ཐབས་ལྟར། དཀྱིལ་འཁོར་ཡོངས་སུ་རྫོགས་པ་རིམ་གྱིས་བསྐྱེད་པའམ། ཡང་ན་ཅིག་ཅར་དུ་དཔའ་བོ་གཅིག་པའི་རྣལ་འབྱོར་ཚང་བར་བྱས་ལ་དེ་ལ་
སེམས་ཅུང་ཟད་འཇོག་པའོ། །དེའང་ལས་དང་པོ་པ་ལ་མྱུར་བ་གནད་དུ་ཆེའོ་གསུང་། གཉིས་པ་ནི། དཀྱིལ་འཁོར་བསྡུས་ལ་གཙོ་བོའི་ང་རྒྱལ་གྱིས་གནས་པའམ། མ་བསྡུས་ཀྱང་རུང་སྟེ། ཐོག་མར་སྤྱན་དབུ་མ་ལ་སེམས་བཟུང་། དེ་ནས་གསལ་
ན་གསལ་ཏེ་འཕྲོ་བཅད། བསམ་གཏན་གྱི་དུག་དབྱུང་། མི་གསལ་ན་མི་གསལ་ཏེ་འཕྲོ་བཅད། བསམ་གཏན་གྱི་དུག་དབྱུང་། འཕྲོ་བཅད་ཀྱང་རྣམ་པ་ཝལ་ཝལ་བྱུང་ན་བསམ་གཏན་གྱི་དུག་ཡིན་པས། བུམ་པའམ་སྣམ་བུ་ལ་སོགས་པ་དངོས་པོ་
744

།གཞན་ལ་ཤེས་པ་ཡེངས་སུ་བཅུག ཡང་དེ་བཞིན་བསྒོམ་ཞིང་འཕྲོ་བཅད། དུག་དབྱུང་། དེ་ལྟར་ཡང་དང་ཡང་དུ་གོམས་པར་བྱས་ཀྱང་དམིགས་པ་གསལ་བར་མ་བྱུང་ན། ཐོག་མར་རང་གི་སྤྱན་དབུ་མ་སྤྱན་རྩ་འཁྲོ་ཞིང་
དམར་བ་ཞེས་བརྗོད་ཅིང་བསྒོམ། དེས་ཀྱང་མི་གསལ་ན། གཞན་ཅིག་ལ་བརྗོད་དུ་བཅུག་ནས་བསྒོམ། དེས་ཀྱང་མི་གསལ་ན་སྤྱན་དབུས་མ་ཤིན་ཏུ་མཛེས་པ་ཅིག་བྲིས་ལ་དེ་ལ་བལྟ་ཞིང་བསྒོམ། འཕྲོ་བཅད། བསམ་གཏན་གྱི་དུག་དབྱུང་བ་རྣམས་
4 བྱ༑ གསུམ་པ་ནི། ཤེས་པ་ཕྱིར་འཕྲོ་ན་ངའི་ཤེས་པ་རྒོད་པོར་སོང་སྙམ་པ་དྲན་པས་མྱུར་དུ་བླན་ཏེ་དམིགས་པ་ལ་བློ་འཇོག་པའོ། །བཞི་པ་ནི། དམིགས་པ་གཅིག་གིས་སེམས་སྐྱོ་ན་དབུའི་གཙུག་ཏོར་རམ། ཕྱག་མཚན་ནམ། ཞལ་གྱི་མཆེ་བ་ལྟ་བུ་ལ་
ཐུན་རེ་ཙམ་བསྒོམས་ལ། དེ་ནས་སྔར་གྱི་དེ་ཉིད་བསྒོམ་མོ། །ལྔ་པ་ནི། ཏིང་ངེ་འཛིན་ལ་ཡོན་ཏན་དཔག་ཏུ་མེད་པ་ཡོད་པར་ཤེས་པའི་བློས་སྤྱོད་ལམ་ཐམས་ཅད་དུ། དམིགས་པ་གསལ་བ་མེད་ཀྱང་ལྷའི་རྣམ་པ་རྟག་ཏུ་དྲན་པས་སེམས་འདུལ་བའོ། །
དྲུག་པ་ནི། རྣམ་རྟོག་འཕྲོ་བས་ཡིད་མི་དགའ་ན། དམིགས་པའི་སྟེང་དུ་སེམས་ཀློད་དེ་ཞི་བར་བྱའོ། །བདུན་པ་ནི། མི་དགེ་བའི་སེམས་སྐྱེས་ན། དམིགས་པ་ལ་བརྟན་པས་ཞི་བར་བྱེད་པའོ། །བརྒྱད་པ་ནི། སེམས་ཕྱིར་མི་འཕྲོ་ན་དེ་ཉིད་ཀྱི་སྟེང་དུ་
རྩེ་གཅིག་ཏུ་མཉམ་པར་འཇོག་པའོ། །དགུ་པ་ནི། དམིགས་པ་དེ་དག་བརྟན་ནས་ཆེད་དུ་མ་བསྒྲུབས་པར་ཡང་ཏིང་ངེ་འཛིན་འབྱུང་བ་ཡིན་ནོ། །དེ་དག་ཀྱང་། མདོ་སྡེ་རྒྱན་ལས། དམིགས་པ་ལ་ནི་སེམས་གཏད་ནས། །དེ་རྒྱུན་རྣམ་པར་གཡེང་མི་
དོན་བདུན་
745

ཨེ་ཝཾ་བཀའ་འབུམ་
བྱ༑ །རྣམ་གཡེངས་མྱུར་དུ་རྟོགས་བྱས་ནས། །དེ་ལ་སླར་ཡང་བླན་པར་བྱ། །བློ་ལྡན་གོང་ནས་གོང་དུ་ཡང་། །སེམས་ནི་ནང་དུ་བསྡུ་བར་བྱ། །དེ་ནས་ཡོན་ཏན་མཐོང་བའི་ཕྱིར། །ཏིང་ངེ་འཛིན་ལ་སེམས་འདུལ་ལོ། །རྣམ་གཡེངས་ཉེས་པ་མཐོང་
བའི་ཕྱིར། །དེ་ལ་མི་དགའ་ཞི་བར་བྱ། །བརྣབ་སེམས་ཡིད་མི་བདེ་ལ་སོགས། །ལངས་པ་དེ་བཞིན་ཞི་བར་བྱ། །དེ་ནས་སྡོམ་བརྩོན་ཅན་གྱི་ནི། །སེམས་ལ་མངོན་པར་འདུ་བྱེད་བཅས། །རང་གི་ངང་གིས་འབྱུང་བ་ཐོབ། །དེ་གོམས་པ་ནི་འདུ་མི་
བྱེད༑ །ཅེས་གསུངས་སོ། །དེ་ལྟར་སེམས་གནས་པའི་ཐབས་དགུས་སྐུའི་ཕྱོགས་གཅིག་ལ་སེམས་བརྟན་པར་ཟིན་པ་དང་། ཕྱོགས་གཞན་ལ་དམིགས་པ་སྤོ་བར་བྱ་སྟེ། དེའང་ཐུན་དང་པོ་ལ་སྤྱན་དབུས་མ། གཉིས་པ་ལ་སྤྱན་གསུམ་ཀ གསུམ་པ་
ལ་ཁྲོ་གཉེར། བཞི་པ་ལ་ཤངས་རྣམས་བསྒོམ། དེ་ཙམ་མི་གསལ་ན་ཐུན་བཞི་ཀ་ལ་སྤྱན་གསུམ་གསལ་བཏབ་པའམ། ཉི་མ་གསུམ་ལ་སྤྱན་གསུམ་གསལ་བཏབ་པའི་ཚུལ་གྱིས་བསྒོམས་ཏེ། མདོར་ན་སྤྱན་གསུམ་གསལ་བར་འདོད་པའམ། གསལ་
བ་མེད་པར་འདོད་ན། མེད་པའི་བར་དུ་དམིགས་པ་བརྟན་པར་བྱས་ཏེ་འོག་མ་རྣམས་ལའང་དེ་བཞིན་དུ་བསྒོམ་མོ། །དེ་ནས་ཉི་མ་གཉིས་པའི་ཐུན་དང་པོ་ལ་ཞལ་གྱི་མཆེ་བ། གཉིས་པ་ལ་སྤྱན། གསུམ་པ་ལ་རྩ་ཞལ། བཞི་པ་ལ་དབུ་སྐྲ་རྣམས་གསལ་
བཏབ༑ དེ་བཞིན་དུ་ཕྱག་མཚན་དང་རྒྱན་ལ་སོགས་པ་རྣམས་ཐུན་རེ་རེཞིང་གསལ་བར་བསྒོམ། གཙོ་བོའི་དམིགས་པ་བརྟན་པ་དང་། འཁོར་རྣམས་ཀྱང་རིམ་པ་བཞིན་གསལ་བཏབ། མཐར་གཞལ་ཡས་ཁང་དང་སྲུང་འཁོར་དང་། ཁམས་གསུམ་
746

4
དོན་བརྒྱད་
།སྣོད་བཅུད་ཐམས་ཅད་ཀྱང་རྟེན་དང་བརྟེན་པའི་རྣལ་འབྱོར་གསལ་བཏབ་བོ། །དེ་ལྟར་བསྐྱེད་རིམ་གྱི་རྣལ་འབྱོར་གསལ་བར་གྱུར་པ་དང་། དེ་ཉིད་ལ་ཞེན་པ་སྤང་བའི་ཕྱིར་རང་གི་ལུས་ལྷའི་སྐུར་སྣང་བ་འདི་འབྱུང་བ་
དང་༑ འབྱུང་འགྱུར་གང་དུ་ཡང་མི་འདུག་པས་བེམ་པོ་མ་ཡིན། དེ་མ་ཡིན་པས་ཤ་ཁྲག་གི་ལུས་མ་ཡིན་ཞིང་། དེའི་ཕྱིར་ཕྱི་རོལ་དུ་བདེན་པར་མ་གྲུབ་ལ། སྨོན་ལམ་གྱི་སྟོབས་ཀྱིས་ལྷའི་སྐུ་རྫུན་པ་མ་ཡིན་ཞིང་། _ དེ་ལྟར་བདེན་རྫུན་གྱི་སྤྲོས་པ་དང་
བྲལ་བས། དྭངས་ཤིང་གསལ་བའི་ཟུང་འཇུག་གི་སྐུར་གསལ་བར་དམིགས་ལ། སེམས་བཟུང་ཡང་དེ་ལྟ་བུའི་ལྷའི་སྐུ་དེཉིད་ཐ་མལ་མ་ཡིན་པས་ཡེ་ཤེས་ཀྱི་སྐུ། གཞན་མ་ཡིན་པས་བདག་ལས་ཐ་དད་མེད། གདོད་མ་ནས་གྲུབ་པས་ཐ་མལ་སྤྱང་དུ་
ཡང་མེད། ཡེ་ཤེས་ལོག་ན་བཙལ་དུ་མེད་པས་རང་ཉྀད་ཡོན་ཏན་ཐམས་ཅད་ཀྱི་གཞི་ཡིན་ནོ། །ཞེས་བསྒོམ་ཞིང་སེམས་བཟུང་། གཉིས་པ་ནི། བདག་གི་ཐུགས་ཀའི་ས་བོན་ལས། །ས་གསུམ་འོད་ཟེར་རབ་སྤྲོས་ནས། །མཐོང་ཐོས་དྲན་པའི་སྤྱོད་
ཡུལ་དུ། །མ་ལུས་ལུས་པ་མེད་པ་ཡི། །བརྟན་གཡོའི་དངོས་པོ་ཇི་སྙེད་པ། །དཔལ་ལྡན་གཤིན་རྗེའི་གཤེད་དམར་པོ། །ཁམས་གསུམ་མིན་པའི་གཞལ་ཡས་ཁང་། །སྲོག་ཆགས་མིན་འདི་རྒྱལ་བ་རྣམས། །ཕུང་པོ་ཁམས་དང་སྐྱེ་མཆེད་མིན། །
ཁམས་རྣམས་མིན་འདི་དཀྱིལ་འཁོར་པ། །ཞེས་པ་ལྟར་ཉམས་སུ་བླངས་ཏེ། རང་བཅོམ་ལྡན་འདས་གཤིན་རྗེའི་གཤེད་ཀྱི་སྐུར་གསལ་བའི་ཐུགས་ཀའི་ཧཱུྃ་ལས་ཁམས་གསུམ་ཁྱབ་པའི་འོད་འཕྲོས། མཐོང་ཐོས་དྲན་པའི་སྤྱོད་ཡུལ་དུ་གྱུར་པའི་བརྟན་
747
:

ཨེ་ཝཾ་བཀའ་འབུམ་
གཡོ་སྣོད་བཅུད་ཐམས་ཅད་ལ་ཕོག་པས་གདོད་མ་ནས་གྲུབ་པ་དེ་དག་གསལ་བར་བྱས་ཏེ། སྣོད་ཀྱི་འཇིག་རྟེན་ཐམས་ཅད་གཞལ་ཡས་ཁང་དང་། བཅུད་ཀྱི་སེམས་ཅན་ཐམས་ཅད་གཤིན་རྗེའི་གཤེད་ཀྱི་སྐུར་གསལ་བར་བསྒོམས་ནས་འགྲོ་བ་ཐམས་ཅད་
རང་བཞིན་གྱི་སངས་རྒྱས་ཡིན་པ་ལ་སུ་ཞིག་སུ་ལ་ཆགས་ཤིང་སྡང་། བླང་དོར་དང་བདེ་སྡུག་དང་སྐྱེ་འཆི་སོགས་སུ་ལ་ཡོད་སྙམ་དུ་བསྒོམ་མོ། །གསུམ་པ་ནི། མེ་ལོང་ལ་ནི་གཟུགས་བརྙན་ལྟར། །སྒྱུ་མ་ལྟ་བུའི་ཏིང་ངེ་འཛིན། །རྨི་ལམ་ཅི་བཞིན་
གོམས་བྱས་ཏེ། །བར་མའི་སྲིད་པར་རབ་སྦྱོར་བའོ། །དེ་བཞིན་གཤེགས་པའི་དངོས་གྲུབ་ཐོབ། །ཞེས་པ་ལྟར་ཉམས་སུ་བླངས་ཏེ། བདག་དང་སྣོད་བཅུད་ཐམས་ཅད་གཤིན་རྗེའི་གཤེད་ཀྱི་དཀྱིལ་འཁོར་དུ་གསལ་བ་དེ་ཡང་མེ་ལོང་ནང་གི་གཟུགས་
བརྙན་ལྟར། སྣང་ལ་རང་བཞིན་མེད་པ་སྒྱུ་མའི་སྐྱེས་བུ་ལྟར་སྣང་ལ་རང་བཞིན་མེད་པ་སྲིད་པ་བར་དོ་ལྟར་གསལ་ལ་ཐོགས་པ་མེད་པ། དེའང་ངོ་བོ་མ་གྲུབ་པའི་ཕྱིར་བདེན་པ་མ་ཡིན་ཞིང་། གསལ་སྣང་མི་འགག་པའི་ཕྱིར། རྫུན་པ་མ་ཡིན་པས་
གསལ་སྟོང་ཟུང་འཇུག་ཏུ་བསྒོམ་མོ། །དེ་ལྟར་བསྐྱེད་རིམ་གྱི་ཁྲིད་ནི་རྫོགས་རིམ་གྱི་རྟེན་ཡིན་པའི་ཕྱིར་ངེས་པར་སྔོན་དུ་འགྲོ་དགོས་ལ། གཞན་དག་བསྐྱེད་རིམ་རྟོགས་པའི་བསྒོམ་ཡིན་པས་འདིར་ཅི་ཞིག་བྱ་ཞེས་འཆད་པ་ནི། རྡོ་རྗེ་ཐེག་པའི་ལམ་གྱི་
གནད་མ་རིག་པ་སྟེ། འབྲས་བུ་སྐུ་གཉིས་མངོན་དུ་བྱེད་པ་ལ་རྒྱུ་ཚོགས་གཉིས་བསག་དགོས་ལ། དེ་ལ་བསྐྱེད་རིམ་ནི་བསོད་ནམས་ཀྱི་ཚོགས་ཀྱི་དངོས་གཞི་ཡིན་པའི་ཕྱིར་ཞེས་གསུངས་སོ། །གཉིས་པ་རྫོགས་རིམ་བསྒོམ་པའི་ཚུལ་ནི། བླ་མ་གློ་བོ་
748

A
།ལོཙྪ་བས་མཛད་པའི་ཁྲིད་ཡིག་ཐོར་བུ་ཉིད་བྱིན་རླབས་ཆེ་ཞིང་ཁུངས་བཙུན་པའི་ཕྱིར་བདག་གི་བླ་མ་ཐམས་ཅད་མཁྱེན་པས་ཀྱང་དེའི་ཐོག་ནས་མཛད་ལ། དེར་མ་ཚང་བའི་གསུང་སྒྲོས་གལ་ཆེ་བ་རྣམས་བྲི་བར་བྱའོ། །སྔོན་
འགྲོའི་སྐབས་སུ་སྒྲུབ་པའི་མཎྜལ་ཚོམ་བུ་ལྔ་བཀོད་ལ། དེ་བདེ་བ་ཅན་ནམ་འོག་མིན་ཆེན་པོ་ལྟ་བུ་ཞིང་ཁམས་རྣམ་པར་དག་པ་རྒྱུ་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་ཆེན་པོར་བསྒོམ། དེའི་དབུས་སུ་རིན་པོ་ཆེ་སྣ་ཚོགས་ཀྱིས་སྤྲས་པའི་
སེང་གེ་བརྒྱད་ཀྱིས་བཏེག་པའི་སྟེང་དུ། སྣ་ཚོགས་པདྨ་དང་ཟླ་བ་ཉི་མའི་གདན་ལ་རྩ་བའི་བླ་མ་དམ་པ་རྡོ་རྗེ་འཆང་གི་བདག་ཉིད། རྡོ་རྗེའི་སྐྱིལ་ཀྲུང་གིས་བཞུགས་པ་ན་བཟས་མཛེས་པར་བཀླུབས་ཤིང་རིན་པོ་ཆེའི་རྒྱན་གྱིས་སྤྲས་པ། ཕྱག་གཡས་རྡོ་རྗེ་
དང་༑ གཡོན་དྲིལ་བུ་ཐུགས་ཀར་བསྣོལ་ནས་འཛིན་པ། སྐུ་གཟི་མདངས་ཕུན་སུམ་ཚོགས་པ་མངའ་བ། ཐུགས་ཏིང་ངེ་འཛིན་གྱི་སྒོ་དུ་མ་ལ་མཉམ་པར་བཞག་པར་བསྒོམ། མདུན་དུ་དགོས་འདོད་ཐམས་ཅད་འབྱུང་བའི་དཔག་བསམ་གྱི་ཤིང་ལྗོན་པའི་
སྟེང་ན་སྣ་ཚོགས་པདྨ་འདབ་མ་སྟོང་དང་ལྡན་པའི་ལྟེ་བར་ཟླ་བ་དང་ཉི་མའི་གདན་ལ། ཡི་དམ་དཀྱིལ་འཁོར་གྱི་ལྷ་ཚོགས་བཅོམ་ལྡན་འདས་གཤིན་རྗེའི་གཤེད་དང་དུས་ཀྱི་འཁོར་ལོ་ལ་སོགས་པ་ལྷའི་སྐུ་དཔག་ཏུ་མེད་པར་བསྒོམ། གཡས་སུ་རིན་པོ་
ཆེའི་ཁྲི་དང་པདྨ་དང་ཟླ་བའི་གདན་དུ་མ་ལ་སངས་རྒྱས་དཀོན་མཆོག་གི་རང་བཞིན་བཅོམ་ལྡན་འདས་རྣམ་པར་སྣང་མཛད་ལ་སོགས་པ་ལོངས་སྤྱོད་རྫོགས་པའི་སྐུ་དང་། ཤཱཀྱ་ཐུབ་པ་ལ་སོགས་པ་སྤྲུལ་པའི་སྐུ་དཔག་ཏུ་མེད་པ་བཞུགས་པར་

བསྒོམ༑ རྒྱབ་ཏུ་རིན་པོ་ཆེའི་ཁྲི་ལྷའི་གོས་སྣ་ཚོགས་ཀྱིས་བཀབ་པའི་སྟེང་ན་ཆོས་དཀོན་མཆོག་གི་རང་བཞིན་མདོ་སྡེ་རིན་པོ་ཆེ་ལ་སོགས་པ་པོསྟི་གླེགས་བམ་དཔག་ཏུ་མེད་པ་བཞུགས་པར་བསྒོམ། གཡོན་དུ་རིན་པོ་ཆེའི་ཁྲི་པདྨ་དང་ཟླ་བའི་སྟེང་དུ་དགེ་
འདུན་དཀོན་མཆོག་གི་རང་བཞིན་བྱང་ཆུབ་སེམས་དཔའ་འཇམ་དཔལ་དང་སྤྱན་རས་གཟིགས་ལ་སོགས་པ་བྱང་ཆུབ་སེམས་དཔའི་དགེ་འདུན་དཔག་ཏུ་མེད་པ་བཞུགས་པར་བསྒོམ། དེ་རྣམས་ལ་མོས་གུས་དྲག་པོ་བྱས་ནས། བདག་གི་ལུས་ངག་ཡིད་
གསུམ་ཐམས་ཅད་མཎྜལ་ཚོམ་བུ་བདུན་པར་དམིགས་ནས་དབུལ་བ་སོགས་བྱ་གསུང་། གསོལ་བ་བཏབ་པའི་སྐབས་སུ། སྤྲོས་མེད་ཀྱི་ཡེ་ཤེས་རྒྱུད་ལ་སྐྱེ་བར་བྱིན་གྱིས་བརླབ་ཏུ་གསོལ། རང་བྱུང་གི ལྷན་ཅིག་སྐྱེས་པའི། ཟུང་དུ་འཇུག་
པའི༑ རང་རིག་གི བདེ་སྟོང་གི མི་རྟོག་པའི་ཡེ་ཤེས་རྒྱུད་ལ་སྐྱེ་བར་བྱིན་གྱིས་བརླབ་ཏུ་གསོལ། ཞེས་པ་མཛོད། བྱིན་རླབས་ཀྱི་སྐབས་སུ་བདག་བསྐྱེད་བཟླས་པའི་བར་ཚར་བར་བྱས་ནས། མདུན་གྱི་དཀྱིལ་འཁོར་སྒྲུབ་ཅིང་མཆོད་པ་ནས་གཏོར་
མ་འབུལ་བའི་བར་ཆོ་ག་བཞིན་བྱ།